stanford-oval/wikipedia huggingface dataset:
סבין הוין
ביוגרפיה

הוין נולדה בסייגון במהלך מלחמת וייטנאם, היא גדלה בצרפת והתגורר באנגליה, ארצות הברית, קנדה וישראל. כיום היא מתגוררת בתל אביב, ישראל.
היא למדה ספרות אנגלית והספרדית, מדעי החינוך וצרפתית כשפה זרה באוניברסיטת ליון, מדעי החינוך ופדגוגיה בהומרטון קולג', קיימברידג', בלשנות באוניברסיטה העברית בירושלים וסוציו-בלשנות, כפוסט דוקטורט באוניברסיטת אוטווה.
היא בעלת תואר דוקטור בבלשנות מהאוניברסיטה העברית בירושלים, שם לימדה בשנים 2002-2008 (במחלקה לצרפתית: קומפוזיציה, דקדוק וספרות צרפתית, תיאוריות ספרותיות, נרטולוגיה). היא הייתה מרצה לצרפתית באוניברסיטת לסטר בשנים 96–1995.
לפני שהפכה לסופרת ומתרגמת ספרות במשרה מלאה, עבדה כמורה לשפות זרות במשך שנים רבות, בצרפת, אנגליה, ארצות הברית וישראל.
הישגים ספרותיים

הוין כותבת שירה ופרוזה (רומנים, מסות, סיפורים קצרים, יומנים), בעיקר בצרפתית. הפרסומים הספרותיים הראשונים שלה, באנגלית, הם משנת 2000ב- The Dudley Review, כתב עת ספרותי שנתי המציג כתיבה ויצירות אמנות של סטודנטים לתארים מתקדמים באוניברסיטת הרווארד.
בשנת 2015, היא זכתה בפרס הספרותי האירופי קליופה לשנת 2015 (הוענק לסופרים צרפתיים צעירים ומבטיחים).
היא תרגמה מאנגלית ועברית לצרפתית. היא תרגמה את השירה והפרוזה של אורי אורלב, ושל סופרים ומשוררים אחרים, ביניהם אן סקסטון, גוונדולין ברוקס, סימור מיין, דארה ברנאט, קרלה הארימן, לייני בראון, קרן אלקלעי-גוט, רודג'ר קמנץ, איליה קמינסקי .
התרגום שלה לאוסף "Deaf Republic" של איליה קמינסקי (אנ') זכה בפרס אלן בוסקט לשירה לשנת 2022.
מאמריה וביקורות ספריה פורסמו בכתבי עת שונים לתרבות וספרות במהלך השנים, ביניהם הג'רוזלם פוסט, La Nouvelle Quinzaine littéraire, Diacritik.
אוספי השירה שלה כוללים את "Loin du rivage", "Parler peau", "Les colibris à reculons", "Kvar lo", שזכה בפרס CoPo Poetry של צרפת לשנת 2017, ו-"Dans le tournant/Into the Turning", ספר דו-לשוני אנגלי-צרפתי (שנכתב יחד עם איימי הולוול).
הרומנים שלה כוללים את "La Mer et l'enfant" (מהדורות גלאדה, 2013), שנבחר לפרס עמנואל-רובלס לשנת 2014 ולפרס פסטיבל הרומן הראשון של צ'מברי לשנת 2013. ו"אלביס ברדיו" (מהדורות מוריס נאדו, 2022), שזכה בפרס ז'אן-ז'אק רוסו לשנת 2023, ופרס "Des racines et des mots" לשנת 2023 לספרות גלותית.
יצירות שפורסמו

אלביס ברדיו Elvis à la radio (רומן, מהדורות מוריס נאדו, 2022)
Loin du rivage (שירה, מהדורות de la Margeride, 2022)
Parler peau (שירה, עם יצירות אמנות מאת פיליפ אגוסטיני. Éditions Æncrages & Co, coll. Voix de chants, 2019)
Dans le tournant – Into the Turning (שירה, עורך Christophe Chomant, 2019)
Avec vous ce jour-là – Lettre au poète Allen Ginsberg (מאמר אפיסטולרי, MaelstrÖm reEvolution, בריסל, 2016)
כבר לא (שירה, עם יצירות אמנות מאת קרוליין פרנסואה-רובינו. פוסט-פנים: Philippe Rahmy. Éditions Æncrages & Co, coll. Écri(peind)re, 2016)
Tu amarres les vagues (שירה, עם תצלומים מאת לואיז אימג'ין. הקדמה: Isabelle Pariente-Butterlin. Jacques Flament Éditions, coll. Images & Mots, 2016)
La Sirène à la poubelle (יומן, שברים אלקטרוניים, col. Fugit XXI, 2015)
Ville infirme, corps infini (שירה, מהדורות La Porte, col. Poésie en voyage, 2014)
תל אביב / ville infirme / corps infini
הערות שוליים

1 2  A Vietnamese poet in Tel Aviv, The Jerusalem Post | JPost.com, ‏2016-11-13 (באנגלית אמריקאית)
↑  גיא פרחי, המופע שמנסה להבין את מערכת היחסים של תל אביב עם פריז, באתר המופע שמנסה להבין את מערכת היחסים של תל אביב עם פריז, ‏2017-03-29
↑  Sociolinguistics Laboratory - Presentations - Language pairs, web.archive.org, ‏2024-01-24
↑  ה"אוספים" של אורי אורלב: המכתב שלא פורסם, באתר ישראל היום, ‏28 ביולי 2022
| --- | --- |
בקרת זהויות :  NLI: 987007305808505171  PLWABN: 9810668710805606  BnF: cb16193597b (data)  GND: 1030271585  ISNI: 0000 0001 1451 7105  LCCN: no2009113976  SUDOC: 145038149  S2AuthorId: 66420507  VIAF: 91188751   WorldCat (עם VIAF): 91188751
אית'ן פיליפס

| --- | --- |

אית'ן פיליפס
 לידה:  8 בפברואר 1955 (בן 70) גרדן סיטי, ניו יורק, ארצות הברית
 שם במה:  אית'ן פיליפס
 מדינה:  ארצות הברית 
 תקופת הפעילות:  מ-1977
 עיסוק:  שחקן, מחזאי, סופר
 מקום לימודים:  אוניברסיטת בוסטון  אוניברסיטת קורנל  המכללה לאמנויות ומדעים של אוניברסיטת בוסטון 
 פרופיל ב-IMDb
 
אית'ן פיליפס (באנגלית: Ethan Phillips; נולד ב-8 בפברואר 1955) הוא שחקן, מחזאי וסופר אמריקאי. הוא ידוע בעיקר בזכות תפקידיו ב"מסע בין כוכבים: וויאג'ר" כניליקס, וב"בנסון" כפיט דאוני.
חיים אישיים

פיליפס נולד בגרדן סיטי, ניו יורק, ארצות הברית, וגדל במשפחה אירית קתולית, הבן היחידי מתוך שישה אחים ואחיות. אביו וסבו היו הבעלים של מסעדת Frankie and Johnnie’s, מסעדת סטייקים מפורסמת בניו יורק. פיליפס למד באוניברסיטת בוסטון וסיים עם תואר ראשון בספרות אנגלית ותואר שני שני באוניברסיטת קורנל. נכון לשנת 2008, הוא מתגורר בלוס אנג'לס, קליפורניה, עם אשתו פטרישיה קרסוול. השניים נישא ב-10 באוגוסט 2006. פיליפס הוא תרמילאי נלהב וסקסופוניסט טנור מוכשר, הנהנה מצפרות ובוטניקה.
קריירה > תיאטרון

אחרי שעזב את קורנל, פיליפס החל את הקריירה המקצועית שלו בהופעות בהצגות שונות בתיאטראות שונים בברודוויי ובאוף ברודוויי, לרבות ב-"The Direct Theatre" (בו זכה בשנת 1977 בפרס לשחקן הטוב ביותר בפסטיבל), "The Wonderhorse Theatre " (בו הופיע בהצגת הבכורה לצידה של אלן גרין במחזה The Nature and Purpose of the Universe מאת כריסטופר דוראנג) וב-"Playwrights Horizons" (בחידוש של "Eccentricities of a Nightingale" - מחזהו של טנסי ויליאמס, שאף סייע להפקה וכתב עבור פיליפס מונולוג חדש).
בשנים 1979–1980, פיליפס הופיע גם כמוריס אוטריו בהצגת הבכורה של "Modigliani" מאת דניס מקנטייר שהועלתה בתיאטרון אסטור פלייס. ההצגה הועלתה 208 פעמים. במהלך 15 השנים שלאחר מכן, פיליפס הופיע בהצגות רבות בניו יורק.
פרק זה לוקה בחסר. אנא תרמו לוויקיפדיה ו.
קריירה > קולנוע

פיליפס הופיע בלמעלה משלושים סרטי קולנוע, הראשון שבהם: בתפקיד קטן ב-"Ragtime" (בבימויו של מילוש פורמן). סרטים אלו כוללים את "For Richer or Poorer",‏ "Jeffrey",‏ "The Shadow",‏ "!‏Wagons East",‏ "The Man Without a Face",‏ "Green Card",‏ "Lean on Me" (אשר איחד אותו מחדש עם כוכב "בנסון" רוברט גיום),‏ "Critters",‏ "Bloodhounds of Broadway",‏ "Glory" (זוכה פרס אוסקר משנת 1989),‏ "איילנד",‏ "Bad Santa", ו-"The Babysitters". סרטים מאוחרים יותר כוללים את "Shadow Witness",‏ "Audrey", ו"בתוך לואין דיוויס" של האחים כהן.
קריירה > טלוויזיה

בשנת 1980, פיליפס הצטרף לצוות של הסיטקום "בנסון" (1979-1986), בו גילם את דמותו של פיט דאוני.
לפיליפס היו עשרות הופעות אורח בסדרות טלוויזיה רבות וכן בסרטי טלוויזיה, לרבות החיים על פי נד, בונז, Eli Stone, מחשבות פליליות, מספ7ים, Las Vegas, ג'אג, חוק וסדר, משפחה בהפרעה, בוסטון ליגל, קאסל, Rizzoli & Isles, מקום טוב באמצע, The Good Guys ו-המנטליסט.
בשנת 1990 הוא החל את הקריירה הפורה שלו בסדרות מסע בין כוכבים, כאשר גילם את דמותו של הפרנגי ד"ר פארק, בסדרה "מסע בין כוכבים: הדור הבא" (בפרק "Ménage à Troi"). פיליפס המשיך לשחק את ניליקס בסדרה "מסע בין כוכבים: וויאג'ר" בשנים 1995–2001, ונשאר עם הסדרה במהלך כל 7 העונות שלה. כמו כן הופיע, כהופעת קמאו, כרב-מלצרים במועדון לילה הולוגרפי בסרט הקולנוע "מסע בין כוכבים: המפגש", בשנת 1996. פיליפס אף הופיע כקפטן פרנגי בסדרה "מסע בין כוכבים: אנטרפרייז".
ב-9 בנובמבר 2010, היה לפיליפס תפקיד מרכזי באופרת הסבון של NBC "ימי חיינו", עדים לתאונת פגע-וברח. בשנת 2010, הוא הופיע גם בפרק של הסדרה Rizzoli and Isles של רשת TNT בתפקיד ג'ון ג'יי מורי. ב-17 במאי 2011 הופיע בצעירים חסרי מנוח, בתפקיד משנה, כעורך-דין.
פילמוגרפיה

| שנה | שם הסרט | התפקיד | הערות |
| --- | --- | --- | --- |
| 1980 | בנסון | פיט דאוני | סדרת טלוויזיה; עונות 2–6 |
| 1981 | Ragtime |  |  |
| 1986 | יצורים |  |  |
| 1987 | Werewolf |  |  |
| 1989 | Lean on Me |  |  |
| 1989 | Glory |  |  |
| 1989 | תככים וזוהר בברודוויי |  |  |
| 1990 | מסע בין כוכבים: הדור הבא |  | סדרת טלוויזיה |
| 1990 | Green Card |  |  |
| 1994 | The Shadow |  |  |
| 1994 | Wagons East! |  |  |
| 1995–2001 | מסע בין כוכבים: וויאג'ר | ניליקס | סדרת טלוויזיה |
| 1996 | מסע בין כוכבים: המפגש | הולגרמת מלצר בהולודק | סדרת טלוויזיה |
| 1997 | Trekkies |  |  |
| 1997 | בעושר ובעוני | ג'רי |  |
| 2000 | Star Trek: Voyager Elite Force |  |  |
| 2000 | Star Wars: Force Commander |  |  |
| 2000 | 9mm of Love |  |  |
| 2001 | Star Wars: Galactic Battlegrounds |  |  |
| 2002 | מסע בין כוכבים: אנטרפרייז |  | סדרת טלוויזיה |
| 2002 | The Wild Thornberrys Movie |  |  |
| 2003 | Rugrats Go Wild |  |  |
| 2003 | מלחמת הכוכבים: אבירי הרפובליקה הישנה |  | משחק משחק; דיבוב |
| 2003 | סנטה בשקל |  |  |
| 2004 | Trekkies 2 |  |  |
| 2004 | Geeks |  |  |
| 2004 | צ'סטאנט: גיבור סנטרל פארק | מרטי |  |
| 2005 | איילנד |  |  |
| 2007 | 16 הכי מתוק: הסרט | קרייג | סרט טלוויזיה |
| 2007 | California Dreaming | וויין פורטר |  |
| 2007 | Keith | מיילס |  |
| 2007 | Have Dreams, Will Travel | איש עסקים |  |
| 2007 | The Babysitters | מרק קסלר |  |
| 2007 | אדמה קדושה | כומר מטיף |  |
| 2007 | Cavemen |  | סדרת טלוויזיה |
| 2008 | בונז |  | סדרת טלוויזיה |
| 2009 | Dahmer Vs. Gacy | X-13 |  |
| 2013 | Inside Llewyn Davis |  |  |
| 2020 | אווניו 5 | ספייק ויליאמס | סדרת טלוויזיה; תפקיד ראשי |
| TBA | הבית | איתן |  |
הערות שוליים

↑  "Biography for Ethan Phillips". at the Internet Movie Database. נבדק ב-2007-10-21.
↑   אית'ן פיליפס, במסד הנתונים הקולנועיים IMDb (באנגלית)
↑  Dahmer Vs. Gacy: Whoever Wins ... WTF?!?
| מסע בין כוכבים: וויאג'ר |
| --- | --- | --- |
| יוצרי הסדרה | ריק ברמן • ג'רי טיילור • מייקל פילר • על-פי "מסע בין כוכבים" מאת ג'ין רודנברי |  |
| שחקנים ראשיים | קייט מאלגרו • רוברט בלטרן • רוקסן דוסון • רוברט דאנקן מקניל • אית'ן פיליפס • רוברט פיקארדו • טים רוס • ג'רי ראיין • גארט וונג • ג'ניפר ליאן |  |
| דמויות ראשיות | קתרין ג'יינוויי • צ'קוטי • ב'לאנה טורס • טום פאריס • ניליקס • הדוקטור • טובוק • שבע מתשע • הארי קים • קס |  |
| דמויות משנה | אוון פאריס • איצ'ב • רג'ינלד בארקלי • בות'בי • נעמי וויילדמן • סמנתה וויילדמן • ססקה • מיראל פאריס • לואיס צימרמן |  |
| גזעי חייזרים | אוקמפה • בורג • גזע 8472 • הולוגרמה • וולקנים • הירוג'נים • וידיאנים • טלקסיאנים • פוטונים • קיו • קייזון • קלינגונים |  |
| מושגים | הולוגרמה רפואית לשעת חירום • הולודק • וויאג'ר • טכנובאבל • טרנספורטר • טרקי • מאקי • מנוע עיוות • משכפל • מתרגם אוניברסלי • פדרציית הכוכבים המאוחדת • הצו העליון • צי הכוכבים • רביע גלקטי • סוגיות מוסריות |  |
| פרקים בולטים | Threshold • Endgame |  |
| ראו גם | זיכיון מסע בין כוכבים |  |
| --- | --- |
בקרת זהויות :  GND: 173499562  ISNI: 0000 0000 7382 3957  LCCN: n85321863  MusicBrainz: c310222d-6c6c-48be-8a29-ac026b9cada3  VIAF: 94505046   WorldCat (עם VIAF): 94505046
מרסלה דטרויט

| --- | --- |

 לידה:  21 ביוני 1959 (בת 65) דטרויט, ארצות הברית 
 שם לידה:  Marcella Levy 
 שם במה:  Marcella Detroit 
 מוקד פעילות:  ארצות הברית 
 תקופת הפעילות:  מ-1972 
 מקום לימודים:  Oak Park High School 
 סוגה:  רוק 
 סוג קול:  סופרן 
 שפה מועדפת:  אנגלית 
 כלי נגינה:  גיטרה 
 חברת תקליטים:  פולידור רקורדס 
 www.marcella-detroit.com
 nm7067823/ פרופיל ב-IMDb
 
מרסלה דטרויט (נולדה ב-21 ביוני 1959) היא זמרת, גיטריסטית, וכותבת שירים אמריקאית. היא כתבה בשיתוף את הלהיט של אריק קלפטון מ-1977 "Lay Down Sally", והוציאה את אלבום הבכורה שלה  Marcella ב-1982. היא הצטרפה ללהקה Shakespears Sister ב-1988 עם חברת Bananarama לשעבר, שבאן פייהי. שני האלבומים הראשונים שלהן Sacred Heart ‏(1989), ו-Hormonally Yours ‏(1992), הגיעו לעשירייה הפותחת של מצעד האלבומים בבריטניה. דטרויט שרה את הסולו בלהיט הגדול ביותר של ההרכב, "Stay", אשר נשאר במקום הראשון במצעד הסינגלים במשך שמונה שבועות רצופים ב-1992. דטרויט עזבה את הלהקה ב-1993 והוציאה את הלהיט "I Believe" בשנת 1994. היא הקימה את להקת מרסי לוי ב-2002, ובשנת 2010 סיימה במקום שלישי בסדרת הריאליטי של ערוץ ITV‏ "Popstar to Operastar"(אנ').
קריירה > 1970–1987: התחלות

מרסלה דטרויט נולדה למשפחה יהודית בעיר דטרויט. שמה המקורי היה מרסלה "מרסי" לוי. היא התחילה לנגן במגוון להקות בעיר מולדתה במשך שנות השבעים. ב-1972 התחילה לעבוד עם כוכב הרוק בוב סיגר, אשר החתים את להקתה של דטרויט, "גוליה", כמופע פתיחה בסבב הופעות שלו. היא שרה קולות רקע באלבום שלו, Back in '72, אשר הוקלט באולפן של ליאון ראסל, "גרנד לייק סטודיו". ראסל אז ביקש מדטרויט להצטרף אליו בסבב הופעות, והיא נאותה. מאוחר יותר, היא התבקשה על ידי אריק קלפטון לתור גם אתו. היא שרה קולות והרמוניה באלבום של קלפטון  There's One in Every Crowd, והמשיכה לעבוד איתו באולפן ובהופעות למשך ארבע השנים הבאות. במהלך העבודה עם קלפטון, היא שרה קולות רקע בכמה מן הלהיטים המוכרים ביותר שלו, כולל "Lay Down Sally" (אשר היא כתבה יחד עמו), "Promises", ו-"Wonderful Tonight". באותו זמן, דטרויט התחילה לעבוד על אלבום סולו הבכורה שלה עם המפיק דייוויד פוסטר בשנות ה-1970 המאוחרות, וחתמה חוזה הקלטות עם RSO רקורדס. מסיבות לא ידועות, האלבום נגנז ונשאר לא גמור. דטרויט ציינה מאוחר יותר שפוסטר הוא מפיק נפלא, אך שחברת התקליטים ניסתה "להכניס אותה למשבצת" אחת - או כזמרת יוצרת, או כאמנית R&B - ודטרויט היא גם וגם. דטרויט הפסיקה לעבוד עם קלפטון כדי להתמקד יותר בקריירת הסולו שלה. בזמן העבודה על אלבום הבכורה שלה, היא הקליטה וכתבה שירים עבור אמנים רבים כולל אריתה פרנקלין, ברט בכרך, קארול באייר-סייגר, סטנלי קלארק, צ'אקה קאן, בלינדה קרלייל, ואל ג'ארו.
דטרויט שרה דואט עם אליס קופר באלבום שלו משנת 1978 From the Inside בשיר "Millie and Billie". היא סיפקה קולות רקע בלהיט של ג'וני לי, "Lookin' for Love" (#5 במצעד הפופ ו - #1 במצעד הקאנטרי).
גם בשנת 1980, היא שרה עם רובין גיב את הדואט "Help Me!", אשר היה לחלק מהפסקול הרשמי של הסרט Times Square. השיר יצא כסינגל, והגיע מספר 50 בבילבורד הוט 100. היא גם שרה את הדואט "Where Do I Go" באלבום Sunrise של ג'ימי ראפין; וב-1981 השיר שלה "Somebody to Love" צורף לפסקול הרשמי של American Pop. במהלך תקופה זו, דטרויט הייתה חתומה עם אפיק רקורדס והוציאה את אלבום הבכורה שלה,  Marcella ב-1982. האלבום לא הופיע בשום מצעד להיטים, ולפיכך אפיק סירבו לספק לה תקציב לסבב ההופעות המתוכנן שלה עם ג'ון מלנקמפ, ואחר כך הלייבל גם שחרר את דטרויט מחוזה. היא כתבה יחד עם ריצ'רד פלדמן את "Tangled in Love" ושרה קולות רקע, והשיר הופיע באלבומו משנת 1985 של אריק קלפטון Behind the Sun. בעקבות זאת, היא התבקשה על ידי קלפטון להתחיל לעבוד איתו שוב, והיא יצאה לשנה נוספת של הופעות לפני שפרשה כדי להמשיך לפתח את קריירת הסולו שלה. דטרויט שרה דואט עם מקס קארל, "Come and follow me" לסרט קצר חשמלי ב-1986 (מופיעה בקרדיטים כמרסי לוי); אך לא יצא אלבום פסקול לסרט. ב-1988 הופיעה דטרויט בפסקול הרשמי של Mac and Me, בשיר "You knew what you were doing".
קריירה > 1988–1993: Shakespears Sister

דטרויט פגשה את שבאן פייהי, חברה בלהקה Bananarama, דרך חברן המשותף ושותפה לכתיבה של דטרויט, ריצ'רד פלדמן. פייהי שקלה לעזוב את הלהקה כדי להתחיל בפרויקט סולו לו קראה Shakespears Sister. פלדמן הזמין את דטרויט להשתתף בכתיבת השירים של הפרויקט. פייהי הייתה זו שהציעה לדטרויט לשנות את שמה ממרסי לוי כדי לסמל התחלה חדשה והצלחות חדשות. דטרויט המשיכה לעבוד כ"שכירה" עד שבעלה של פייהי, דייוויד א. סטיוארט, הציע שהשתיים יקימו ביחד להקה, רעיון שיצא לפועל בגיבויים של פלדמן, חברת הניהול של פייהי, וחברת התקליטים שלה, לונדון רקורדס. הסינגל הראשון שהוציאו השתיים ביחד בתור להקה, "You're History" הגיע לטופ-10 בבריטניה, כמו גם אלבום הבכורה שלהן Sacred Heart, אשר הוסמך כאלבום זהב על ידי ה-BPI. עוד שני סינגלים יצאו מהאלבום, "Run Silent" ו-"Dirty Mind"; שניהם לא הגיעו לראש מצעד הטופ-50.
בסוף 1991, Shakespears Sister הוציאו את הסינגל הראשון מתוך האלבום השני שלהן Hormonally Yours, "Goodbye Cruel World", שגם הוא היה כישלון מסחרי, ולא העפיל לראש מצעד הסינגלים. הסינגל השני, לעומת זאת, "Stay", הגיע למקום הראשון, ונשאר שם במשך שמונה שבועות רצופים, ומצא הצלחה דומה במצעדים בינלאומיים. האלבום יצא חודש אחרי זה, והוסמך כפלטינה 2× על ידי ה-BPI. השתיים המשיכו לעוד הצלחות בסינגלים הבאים מאלבום זה, "I Don't Care" העפיל למקום שביעי, "Hello (Turn Your Radio On)" שהגיע למספר 14, והוצאה מחודשת של "Goodbye Cruel World" הגיע למקום 32.
בתקופה זו החלו להתפתח מתחים בין חברות הצמד, והופעה ברויאל אלברט הול בוטלה עקב הבעיות האישיות של פייהי, והשתיים החליטו לפרק את הלהקה זמנית, כדי לאפשר לדטרויט להוציא אלבום סולו ולפייהי לבלות זמן עם משפחתה. בזמן זה יצא הסינגל החמישי והאחרון מ-Hormonally Yours, "My 16th Apology", שגם הוא נכשל מסחרית בשל אי יכולתן של שתי החברות לקדם אותו, והוא הגיע רק למספר 63 במצעד הבריטי. דטרויט גילתה שפייהי פירקה את השותפות עמה בטקס פרסי איבור נובלו ב-1993, כשהאלבום Hormonally Yours זכה בפרס "אוסף השירים העכשוויים הטוב ביותר". דטרויט ופייהי לא דיברו או נפגשנו מאז ועד 2018, אז נפגשו ויישרו את ההדורים ובעקבות כך הודיעו במאי 2019 על איחוד ההרכב ויצאו למסע הופעות ברחבי בריטניה והופיעו בתוכניות טלוויזיה לראשונה מזה 26 שנים. באוקטובר 2019 הוציאו מיני אלבום בשם "Ride Again" (אנ') שכלל שלושה שירים חדשים שנכתבו על ידי דטרויט ופייהי, ועוד שני רמיקסים לסינגלים שכבר יצאו בעבר.
קריירה > 1994–2001: קריירת סולו

לאחר שעזבה את Shakespears Sister ב-1993, דטרויט המשיכה את עבודת הסולו שלה עם לונדון רקורדס. אלבום האולפן הראשון שלה אחרי הפירוק, Jewel, יצא במרץ 1994, אחרי הסינגל הראשון ממנו, "I Believe", אשר הגיע למספר 11 במצעד הבריטי. האלבום עצמו הגיע למספר 15. שלושה סינגלים נוספים יצאו מאלבום זה: "Ain't Nothing Like the Real Thing" (דואט עם אלטון ג'ון), "I'm No Angel", ו-"Perfect World", אשר הגיע בשיאם למספרים 24, 33, ו-134 במצעדים, בהתאמה.
דטרויט עזבה את לונדון רקורדס במהלך שנת 1995. היא הוציאה את אלבום האולפן השלישי שלה, Feeler בספטמבר 1996 באמצעות לייבלים שונים במדינות שונות. בבריטניה הוא יצא מטעם AAA רקורדס. האלבום לא זכה להצלחה מיוחדת, חוץ מאשר הצלחה בינונית ביפן. אלבום הופעה חיה יצא ביפן ב-1996, "Without Medication Plus MTV Buzz Live". באותה שנה, היא הופיעה בשני פרקים של פשוט נהדרת בתפקיד מלאך. בפרקים אלה היו שזורים חמישה שירים מקוריים של דטרויט, אשר אחר כך נכללו בשנת 1999 באלבום פסקול הסדרה, Abfab Songs. גם ב-1999, דטרויט הוציאה את האלבום Demoz, דיסק אוסף כפול של דמואים שיצרה במהלך השנים. אלבום הסולו הרביעי שלה, Dancing Madly Sideways, יצא ביולי 2001 באמצעות הלייבל העצמאי שדטרויט הקימה, Banned Records, אשר מאוחר יותר שינה את שמו ל-Lofi Records.
קריירה > 2002–2008: להקת מרסי לוי

ב-2002, הקימה דטרויט להקת בלוז, הקרוי על שמה המקורי. חברי הלהקה כללו את מייקל פל על מפוחית, ג'וב סטריילס על גיטרה, ריק ריד על בס, ומקס בנגוול על תופים. דטרויט תיארה את פרויקט כ"חזרה לשורשים שלי, לדברים שנתנו לי השראה מלכתחילה. אז החלטתי לפנות לכל חברי הבלוז שלי, וליצור אלבום". EP הבכורה שלהם Button Fly Blues יצא בהוצאה מוגבלת באמצעות הנדמייד רקורדס. במהלך תקופה זו, היא תיירה עם קרלוס גיטרלוס, והתחילה לכתוב שירים לאמנים כמו שרלוט צ'רץ' ואלכס פארקס, בין היתר. אלבום האולפן הראשון של להקת מרסי לוי, The Upside of Being Down, יצא ביולי 2006 באמצעות Lofi Records. ב-2007 ו-2008 היא הופיעה בסינגלים של להקות אחרות, כמו Loverush ו-Vacuum.
קריירה > 2009 –

ב-2009, התפרקה להקת מרסי לוי. דטרויט הודיעה שהיא עובדת על שני אלבומי אולפן, אחד מהם בשם The Vehicle, והשני Skin I'm In, שזהו גם שם האוטוביוגרפיה שהיא כותבת. היא גם המשיכה להופיע באלבומים של יוצרים אחרים, דוגמת האלבום Rising from the Bushes של אלכס דיקסון. בינואר 2010 דטרויט השתתפו בסדרת הראליטי של הערוץ הבריטי ITV1  Popstar to Operastar, והגיעה לחצי הגמר. גם ב-2010, היא הוציאה סינגל בשם הכותרת "All is Forgiven", ובנובמבר 2011, דטרויט הוציאה את EP הכריסטמס הראשון שלה Happy Holiday.
במאי 2012, דטרויט הוציאה את הסינגל הראשון שלה מזה שנתיים, "Madison's Light", כמחווה לאחיינית שלה שנפטרה בגיל חמישה חודשים. חמישה חודשים לאחר מכן יסדה דטרויט את המלכ"ר "The Madison Morr Foundation", קרן למען ילדים נזקקים. דטרויט המשיכה להופיע ולעשות שיתופי פעולה עם אמנים אחרים במהלך 2012 ו-2013. בספטמבר 2012, היא הוציאה את הסינגל Love, Faith, and Hope", אשר היה מיועד להיות ההמנון הרשמי של פסטיבל הגאווה בבלגרד, אך הפסטיבל בוטל על ידי הממשלה הסרבית "בשל סיבות ביטחוניות". בנובמבר 2012, דטרויט הוציאה EP כריסטמס חדש, Holiday 2012.
ב-2013 יצא האלבום The Vehicle, אלבום הסולו הראשון שלה מזה 12 שנים. בסוף 2013 יצאה באלבום באורך מלא לכבוד חג המולד, For the Holidays. ב-2015 יצא האלבום Gray Matterz.
חיים אישיים

דטרויט נשואה למוזיקאי לאנס אסטון, ולהם בן יחיד, מקסוול, שנולד בשנת 1991.
דיסקוגרפיה > סולו

Marcella ‏(1982)
Jewel ‏(1994)
Feeler ‏(1996)
Dancing Madly Sideways ‏(2001)
The Vehicle ‏(2013)
For the Holidays ‏(2013)
Gray Matterz ‏(2015)
Without Medication Plus MTV "Buzz Live" ‏(1996)
Demoz  ‏(1999)
The Music Sales Group Presents Marcella Detroit ‏(2012)
Jewel: The Original Demo Recordings ‏(2014)
דיסקוגרפיה > Shakespears Sister

Sacred Heart ‏(1989)
Hormonally Yours ‏(1992)
דיסקוגרפיה > להקת מרסי לוי

The Upside of Being Down ‏(2006)
Button Fly Blues ‏(EP) ‏(2003)
פילמוגרפיה

| שנה | סרט או תוכנית | תפקיד | הערות |
| --- | --- | --- | --- |
| 1976 | Sgt. Pepper's Lonely Hearts Club Band | Our Guests at Heartland | בקרדיטים כמרסי לוי |
| 1990 | Beyond the Groove | Musician / Hitchhiker | פרק אחד |
| 1996 | פשוט נהדרת | מלאך | שני פרקים |
| 1998 | This Town | Tracy Landau | Main role |
הערות שוליים

↑  Priya Elan. "Why I'd love to see a Shakespears Sister reunion | Music". The Guardian.
↑  Roberts, David (2006). British Hit Singles & Albums (19th ed.). London: Guinness World Records Limited. p. 493. ISBN 1-904994-10-5.
↑  "All The Official Singles Chart Number 1s". Officialcharts.com. 2015-01-30.
↑  Marcella Detroit: After Three Decades in Music, She Can't Forget the Motor City,
Jason Holmes, September 26, 2013, Huffington Post
↑  "Marcella Detroit – Biography". Marcella-Detroit.com.
↑  "Allmusic > Robin Gibb (for 'Help Me!')". allmusic.com.
↑  "Jimmy Ruffin – Sunrise at Discogs". Discogs.
↑  "Marcy Levy, Appearances – Discogs". Discogs.
↑  "FAQq". Marcella Detroit. 1973-09-13.
↑  "Chart Log UK, 1994–2010, DJ S – The System Of Life". Zobbel.de.
↑  "Shakespears Sister on Putting a 25 Year Feud to Bed". אורכב מ-המקור ב-24 בספטמבר 2009. {{cite web}}:  (עזרה)
↑  "Shakespears Sister on Putting a 25 Year Feud to Bed". YouTube.
↑  "Marcella Detroit Discography". Discogs.com. 1959-06-21.
↑  "Marcella Detroit". IMDb.com.
↑  "Marcy Levy Band — Free listening, videos, concerts, stats and photos at". Last.fm.
↑   Marcella Detroit – POD, רשימת השמעה, באתר יוטיוב
↑  "Loverush UK! Ft. Marcella Detroit - Mystery To Me (File, MP3)". Discogs.com. 2007-11-19.
↑  "Vacuum feat. Zlanabitnig* - Know By Now / My Friend Misery (CD)". Discogs.com. 2008-05-24.
↑  "Projects". Marcella Detroit.
↑  "Drama & Soaps - Categories - The ITV Hub". Itv.com.
↑  "Marcella Detroit on iTunes". Itunes.apple.com. 1959-06-21.
↑  "Marcella Detroit". Facebookm.
↑   מרסלה דטרויט, בביצוע Various Artists – Yell Cut, סרטון  באתר יוטיוב
↑  Rawlins, Melissa W. (25 בספטמבר 1992). "Shakespear's Sister". Entertainment Weekly. {{cite news}}:  (עזרה)
| --- | --- |
בקרת זהויות :  GND: 134868021  ISNI: 0000 0003 9910 3757  LCCN: no2008181217  MusicBrainz: 22186d73-ca56-47a8-81e6-11d56e46462b  NKC: xx0104396  VIAF: 19510600   WorldCat (עם VIAF): 19510600
סטארסטיילרס

| --- | --- |
 מוקד פעילות:  הולנד הולנד
 תקופת הפעילות:  מ-2005
 סוגה:  יורודאנס • האוס • טראנס •  אלקטרו האוס
 האתר הרשמי של הלהקה
 חברים
 נילס ואן זנדט (די ג'יי NLSiO) דורין דרייסנס רובין דרוסט
 
סטארסטיילרס (באנגלית: Starstylers) הוא פרויקט מוזיקת יורודאנס הולנדי. הפרויקט מורכב מדי ג'יי NLSiO (נילס ואן זנדט), הזמרצ דורין דרייסנס מגמרט ורובין דרוסט.
קריירה

הסינגל הראשון של סטארסטיילרס, עם הזמרת המקורית של מישי, מישל למנס, היה "Keep On Moving". הוא פורסם ב-2005 והפך ללהיט באירופה. הוא כולל דגימה מלחן השיר "Ecuador", שבוצע במקור על ידי שלישיית סאש!, והיה פופולרי ב-1997.
ב-2006, "Keep On Moving" נכלל ב-100 המובילים והגיע למקום ה-14 תוך שבועיים. השיר דורג בעשיריות הפותחות במספר מדינות באירופה, כולל פולין, בולגריה, קפריסין וטורקיה. הוא פורסם בארצות הברית ובממלכה המאוחדת במהלך קיץ 2006, והוצג בטריילר של הסרט "מהיר ועצבני 3".
הסינגל השני של הפרויקט, "Higher", פורסם ב-31 ביולי 2006.
הזמרת דורין דרייסנס לוקחת חלק גם בלהקת הרוק בוסטון טי פארטי, והיא אחראית על קולות הליווי של דג'מבו.
דיסקוגרפיה > סינגלים

2005: "Keep On Moving"
2006: "Higher"
2008: "Won’t You" (בהשתתפות NG)
2010: "Your Love"
הערות שוליים

1 2 3 4 5  Starstylers, The Eurodance Encyclopaedia
↑  Keep on Moving (feat. Michy) (FNP remix) (באנגלית), נבדק ב-2023-09-19
↑  "Chartbase | listehistorik for Starstylers - Keep On Moving 2010", www.chartbase.dk
↑  Hit des clubs 15/05/2006, Pure Charts, ‏2006-03-17 (באנגלית אמריקאית)
↑  - PulsRadio - PulsRadio.Com, Pulsradio (באנגלית)
↑  Starstylers, Top50songs.org
↑  "Roy en Dorien. Black Wings goes another way.2012"
| --- | --- |
בקרת זהויות :  ISNI: 0000 0000 9705 9199  MusicBrainz: 131bbbfa-35ce-4298-b9e1-a350c2b174e5  VIAF: 143479286   WorldCat (עם VIAF): 143479286
ניר כנען

| --- | --- |

 לידה:  12 באפריל 2001 (בן 23) נס ציונה, ישראל ישראל
 מוקד פעילות:  ישראל 
 עיסוק:  שחקן, זמר
 סוגה:  אינדי פופ
 סוג קול:   בריטון
 שפה מועדפת:  עברית
 כלי נגינה:  כינור, פסנתר
 חברת תקליטים:  הליקון ארומה מיוזיק
 פרסים והוקרה:  פרס הבמה לילדים ונוער על הלחנה/עיבוד מוזיקלי
 פרופיל ב-IMDb
 
ניר כנען (נולד ב-12 באפריל 2001) הוא שחקן, זמר ומלחין ישראלי.
ראשית חייו

כנען נולד ב-2001 בנס ציונה, בן בכור לאב מתכנת ולאם עובדת בנק. למד מדעי המחשב בתיכון, אך מגיל צעיר התעניין בתיאטרון ומוזיקה. כנען למד כינור ולימד את עצמו לנגן פסנתר. כילד, למד במכינת הנוער של התיאטרון הקאמרי, ואת שירותו הצבאי עשה בתיאטרון צה"ל.